cyanic-selkie/wikianc huggingface dataset:
Portugal
Economia
Dende 1985, el país entró nun processu hazelsi mas muelnu, nun ambienti bastanti carmu. Los sucesivus gubiernus hizun várias reholmas: hizun privás muchas impressas controlás pol Estau i libris las árias cravis ena economia, encluyendu los setoris las telecomunicacionis i el setol financieru. Portugal se desarrolló nuna economia crecienti, ahundá enos selvícius i hue unu los onzi miembrus hundaoris la monea uropea, el Euro. Escomençó a correl nas callis la nueva monea el dia 1 Heneru el 2002. Portugal holma parti de los paisis con un artu índici desarrollu umanu. Tamién holma parti los paisis llamaus "desarrollaus".
El crecimientu económicu portugués estuvu pol cima la meya uropea duranti quasi tola décaa los 90.
El país está entri los 20 primerus paisis el mundu con mijol caliá via.
En parti conos reculsus que trujun de la Unión Uropea, el pais hizu enas úrtimas décaas envelsionis abondu en infrastuturas, huendu, pol ejempru, qu'ogañu tien una redi autopistas mu destensa.
Con un pasau predominantimenti agrícola, atualmenti i debiu a tol desarrollu qu'el país a tiniu, la estrutura la economia se sostriba ogañu enos selvícius i ena endústria.
Parimoñu artísticu
Peru quiziás lo más senificativu seya el estilu de góticu própriu i esclusivu Portugal, el llamau "estilu manuelinu" nel que se puei vel de craru la passión los portuguesis pol mari. Nesti estilu las fachás los eifícius apaicin decorás con cordonis, ñus, anclas, esferas armillaris, perolas, ojas arbus i cruzis la Ordin el Cristu de Tomar. El menumentu representativu desti estilu decorativu, que no arquitetónicu, puestu que pretenci al góticu, puei consieralsi el Conventu los Jerónimus ena ciá de Lisboa andi están las tumbas Luis de Camões i Vasco da Gama i también es emportanti nesti estilu la celcana Torri Belém.
Aberia que asseñalal tamién l'arti los açulejus, mu destendiu en tol país.
Chanus de Caçris
Los Chanus de Caçris es una comarca i espáciu natural assitiau ena Comuniá Autúnoma d'Estremaura (España).
Se crasifica cumu Zona d'Especial Proteción palas Avis (ZEPA) en 1989. En 1998 s'encrui endrentu la Redi d'Espácius Naturalis Protehius cola fegura de Zona d'Especial Conservación.
Contestu heugráficu
Los Chanus de Caçris son una estensa ária de chanuras con suavis pendientis que comprendi dendi Broças hata Truhillu, asentás sobri la penichanura caçriña i que quean enmarcás polas holmacionis montañosas de la Sierra de San Pedru, afechi natural de Los Chanus.
Arrayus
Al norti, los rius Tahu i Almonti se enterponin anti las estribacionis las sierras que nacin en Greus i Villuercas, dandu pasu a terrenus mas chanus. Sierra de Huentis es la prencipal holmación montañosa endrentu la chanura. Nel centru los Chanus s'alcuentra el Embalsi de Guadiloba, cola su curiosa holma e dragón.
El espáciu protehiu encrui las mehoris zonas palas avis, queandu en gran parti arrayau polas riveras el riu Tamuha i de riu Almonti.
La superfici la Zona d'Especial Conservación encrui argu más de 70.000 etárias pretenecientis a los términus monicipalis de Caçris, Sierra e Huentis, Torriorgás, Torriquemá, Torrimocha i Aldea el Canu.
Comarcas d'Estremaúra
Las províncias estremeñas están deviias en 26 comarcas, cuyas 15 pretenecin a la Província de Caçris i 11 a la de Baajós.
Gastronomia d'Estremaúra
La gastronomia d'Estremaura es el conjuntu de pratus i tradicionis culinarias d'Estremaúra. Angunus utoris l'án denominau comu seria, gravi i austera, de pratus pastorilis i camperus. L'apertura de la Via la Plata á hechu que la cozina estremeña s'aya destendiu por otras regionis de la culinaria peninsulal, mentris que al mesmu tiempu la cozina estremeña s'á vistu enfluenciá por otras tradicionis. La essestencia d'albondus monasterius á dau passu a un esplendol culinariu de rezetas que án veniu de las sus cozinas. Estremaura no tien salia al mari, i los pratus que ofreci son hundamentalmenti cárnicus i compuestus d'ortalizas diversas. Destacan los produtus derivaus del cerdu.
Italianu
Italianu es una parabra que puei senifical:
Henri Dunant
right|thumb|Henri Dunant right|thumb|Dunant anciano. Henri Dunant (Ginebra, 8 de mayu de 1828 - Heiden, Suiza, 30 de octubri de 1910) jue un jombri de negocius suizu, peru al mesmu tiempu filántropu y activista de la causa humanitaria. Fundó el movimientu internacional de la Crus Colorá. Jue el primel Premiu Nobel de la Pas renti a Frédéric Passy, en 1901.
Más tardi tou estu sirvió pa lleval a cabu la fundación de la Crus Colorá.
En 1864 se escribió las basis de la Convención de Ginebra con angunus de los postuláus humanitarius de Dunant.
Luenga córnica
El Córnicu es una luenga certa palrá nel condau británicu de Cornuallis (n'ingrés Cornwall, en córnicu Kernow). Tien un 80% de paeciu col Bretón i un 75% col Galés, palrau ena mesma isla. Esapaeció cumu luenga d'úsiu abitual nel siglu XIX, sustituia pola luenga ingresa, peru hue arrecuperá nel primel cuartu del sigru XX.
Laura Gallego García
Laura Gallego García (Quart de Poblet, Valéncia, 11 d'Otubri e 1977) es una escrebiora española e literatura huvenil. Ugañoti está labutandu ena su tésis dotoral sobri las novelas e caballeria.
Luenga córnica
Caraiterísticas
S'esarrolla cumu un dialetu sudociental del viehu i sintèticu britànicu, cun fonolohia, morfolohia i sintassis más propia del bretón que del galés. Dalgunas de las caraterísticas del idioma son:
En cuantu al su vocabuláriu, mantien muchu paiciu col bretón i el galés:
ISO 639-2
ISO 639-2 es la segundera parti el cóigu ISO 639 que costitui las normas entelnacionalis de cóigus de luenga. Hue pubricá a finalis de 1998 i inclui cóigus de tres letras pa 460 luengas.
La norma ISO 639-2 inclui tolas caraterizacionis de la su antecesora, ISO 639-1, peru las amplia. Sin embargu, añai una sudevisión (en ISO 639-2/T pa terminulohia i ISO 639-2/B pa usus bibliugráficus) cuyu fin es resolvel el pobrema pranteau pol usu heneralizau, nu totalmenti compatibri con ISO 639-1, de la norma MARC 21 ena comuniá bibliugráfica. En total desistin 23 deferéncias enos cóigus de luenga si tomamus en cuenta la anteriol sudevisión.
Aragonés
Aragonés es una parabra que puei senifical:
Museu del Granitu
El Museu del Granitu de Quintana dela Serena (Estremaúra, España) contieni una exposición de materialis y cartelas a mou de explicacioninas sobri la geología del granitu, comu se saca de la cantera, el tallau, los usus, toas las jerramientas de antañu y hogañu de los canterus. Perteneci a la red de Museus d'Identiá de l'Estremaúra. Recorriendu el museu se puei comprendel lo que el granitu ha significau pa los vecinus del pueblu, su hestoria y la importancia que el granitu ha teníu en toa la comarca de La Serena a lo largu del tiempu, jormandu su seña de identiá.
Amás del museu del granitu, el local tamién acogi en el pisu d'arriba el centro de interpretación del yacimientu arqueológicu de Hijovejo, ondi se explica la fortaleza romana de Hijovejo, y la romanización de l'Estremaúra.
¿Óndi está el museu?
El museu está alojáu en la antigua posá de Quintana de la Serena. Una casa solariega tradicional de Quintana del siglu XVII y emprincipius del siglu XVIII jecha de canteria y mampuestu.
Picómetru
El picómetru (de picu i metru) es una uniá longol endrentu el sistema métricu qu’equival a una billonéssima de metru, es izil, 10-12. Esta uniá velaquí se gasta pa miil distáncias enos andaris atómicus, anque se bicha mas el ångström, qu’equival a 100 picómetrus.
Abreviatura
Esta uniá, dalcuerdu con el SI, tien cumu abreviatura pm, de mó que 1 pm = 1×10-12 m.
Timol Oriental
Timol Oriental es un país assitiau nel suresti d'Ásia que ocupa la parti esti la isla de Timol (la otra parti preteneci a Indonésia). Hue coloña portuguesa hata 1975, quandu proclamó la endependencia. Enque Indonésia envadió el país hata 1999. Finalmenti, nel añu 2000 se convielti en endependienti al atrás dun referendum d'autodeterminacion.
Picómetru
Abreviatura
Метр
Vive la Fiesta del árbol
Vivi la Fiesta del árbol es un libru d'árbolis escribíu por Miguel y Elisa Herrero Uceda.ref>Villanueva de la Sierra celebra la Fiesta del Árbol más antigua del mundo. EFE verde, 25 febrero 2017
Otrus librus de estus autoris son: El alma de los árboles, Mi Extremadura y los relatus estremeñus, Ceborrincho, y Mamaeña''.
Catalán
Catalán es una parabra que puei senifical:
Villarrobledo
Villarrobledo es una ciá española ena província d'Albaceti, assitiá ena comuniá autónoma de Castilla-La Mancha. Con un censu (2007) de 25.417 abitantis, es la tercer mayol puebración ena província. Linda pol Norti colas puebracionis de Las Mesas, Las Pedroñeras, El Provencio, San Clemente y Casas de los Pinos, tós de Cuenca; pol Esti con Minaya, La Roda y Munera y Sur con Munera, El Bonillo y Ossa de Montiel, tós de Albaceti y pol Oesti con Alhambra y Socuéllamos e Ciá Rial.
Murcia
Murcia es la capital la Región de Murcia, assitiá en España, nel sulesti la Península Ibérica, en vera el riu Segura. Con 436.870 abitantis (INE 2009) es la setima ciá mas pueblá del país.
Domènec Sugrañes i Gras
Domènec Sugrañes i Gras (Reus 1878 - Barcelona 1938) hue un arquitetu catalán.
Ångström
El ångstrom (prenunciau [ˈɔ̀ŋstrœm] en suecu, en estremeñu [ˈɑhtthɾuŋ]) es una uniá miia qu’equival a una diesmillonéssima de metru, es izil, a 10-10. Tien esti nombri en onol al físicu suecu Anders Jonas Ångström.
Esta uniá se gasta prencipalmenti pa miil longoris onda i enos andaris molecularis i atómicus.
Abreviatura
Esta uniá cuenta cona particulal abreviatura Å, letra sueca cona que comiença, de mó que 1 Å = 10-10 m.
Apolodoru
Apolodoru d'Atenas (en griegu Ἀπολλόδωρος ὁ Ἀθηναῖος; c. 180 en. C - 120 en. C.) hue un filósofu i gramáticu griegu.
Obras
Hue autol de varias otras, siendu dendi Atena dondi las sacava. Entre otras está una cronología en yambus dendi la guerra de Troya ata el añu 144.
Tradicionalmenti l'án atribuíu Βιβλιοθήκη 'la Biblioteca', una obra mitográfica en verdá más tardía. Modernamenti, pa no confundil el verdaeru autol, comu no se conoci de ciertu quién hue, dizin el falsu Apolodoru.
Anoressia niervosa
L’anoressia [anoɾeˈsːia] (del griegu ἀν- i ὄρεξις “singana”) es un trastornu sicológicu gravi que enprica un tracamundeu alimentáriu. Se caraiteriza pol repucheu la comia que puei llegal a la total inanicion i pola incapaciá de sostenel el pesu corporal correspondienti a la eá.
Enas pressonas con esta crassi trastornu cuaja un mieu dessagerau pola possibiliá umentu pesu, de mois que precuran mecanismus conos que no engordal, comu engeril la menol cantiá alimentu qu’es escapás i el ejercíciu de mas.
Etiologia
Las causas esti trastornu puein sel de destinta naturaleza. Puei avel fatoris biológicus comu la genética o la eá. El sessu femininu está mas canteau pal desarrollu la anoressi que los ombris.
Entre los fatoris esternus se puein mental destintus espetus el entornu la pressona anoréssica comu, vé-lo í, la enfrujéncia sociucultural, conflitus familiaris, via estrebejilá i tal i mas. La precupacion pol pelitasqui cona que ahinchonan los meyus comunicacion puei golvel-se dessagerá entre ciertus sectoris la socieá, comu los adolescentis, llegandu a causal trastornus condutualis en paragi d’anoressia.
Gallegu
Gallegu (del latín gallaecus) es una parabra que puei senifical:
Anoressia niervosa
Etiologia
Entre pressonas que tiendin a sel prefecionistas, con baja autostima i que acetan los canun socialis la delgaura están mas abocaus a que n’ellus cuaji l’anoressia.
Síntomas
Angunas caraiterísticas la pressona anoréssica son vé-la equí estas:
Tratamientu
L’anoressia, en quantis quantis es alvertia polos familiaris o amigus el pacienti, prejisa dun tratamientu meicu i sicoterapéuticu. El güen endilgaeru premitirá que la pressona anoréssica recobri el pesu aparenti pa la su eá i con el corretu tratamientu se corrigirán los malus conportamientus alimentárius i los desordin sicológicus.
Tantu el apoyu familial comu el estrafamilial —amigus, compañerus, otras pressonas que padeçan anoressia— es hundamental pa la plonta i segura recuperacion.
Reculsu d'arçá
El Recursu d’Arçá (en ) es un recursu e carátel alministrativu pol el que se trata que un órganu alministrativu revisi un atu ditau pol otru órganu dependienti herárquicamenti d’él, en cata que conhormi a Derechu el atu el órganu inferiol.
El praçu d’entelposición es d’un mes ("Espresus") u 3 mesis (silenciu), siendu contestau en 3 mesis tantu los "espresus" cumu los "silencius" (estus úrtimus solu sedrán contestaus en chascu positivu).
En ocasionis el recursu d’arçá es potestativu, estu es, el alministrau puei lihil nu entelponelu, gastandu diretamenti la via huicial, entelponiendu pa ellu un recursu contenciosu-alministrativu anti el hues competenti.
Chipileñu
El chipileñu (chip. chipileño) es la varianti véneta con infrujencia del español de Méxicu que palran en Chipilo, puebru cerca de Puebla, Méxicu.
Estoria
El origi d'esta varianti dela lengua véneta se halla ena fundación de Chipilo por colonus vénetus en 1882. La razón está en quandu Porfirio Díaz quiju de trael estrangerus palas novedais del trabaju de campu. La colonia se compusu pola mayoría de emigrantis del norti italianu, concretamenti delas provincias de Treviso i Belluno. Al permanecel Chipilo largu tiempu sin infrujencias demasiás dahuera, el dialetu se conserva mesmu entre los más nuevus delas sociedad chipileña, con menus muacionis que'l vénetu original, desleíu ya en el italianu.
Escrevieru
Varius lingüistas localis i forasterus án precuran de apreral una ortografía pal chipileñu. Carolyn McKay hizu el su proponimientus sostribandu-si nel italianu. Essi sistema lo esprica nel libru Il dialetto veneto di Segusino e Chipilo. Enque s'á gastau en varias pubricacionis, no acaba de sel cabeceau polos chipileñus. El hechu del vénetu tapocu tenel una escritura fixa i de sel los chipileñus fabetus ena su propia lengua, lleva a que gastan del español enos escritus.
Por essu velaí-lu el otru sistema es el que se basa nel español, enque no tenga modernamenti grafías palos sonis del chipileñu. Eduardo Montagner Anguiano i Ana María González hizun un proponimientu que agarra de basi el abecedariu castellanu con arreglijus. Comu los zagalis en escuela están enseñaus al escrevieru castellanu, sedría más faci pa ellus. En ella, el fonema /θ/ se representa con ẑ (ẑata 'pata', ẑic 'higu'), el fonema /z/ con ŝ (caŝa 'casa', ŝeŝila 'andorina'), pal fonema vocálicu /ɪ/ gastan ê, a trocu de destinguí-la dela e abierta (vêrt 'verdi', sêra 'tardi') i pal casu de /ʊ/ gastan ô (ôs 'gritíu', côr 'coraçón'). Alogu, comu es el castellanu el alfabetu de referencia, proponin gastal ñ (chipileñi 'chipileñus') i no gn i y por gl (fameya 'familia').
Literatura
La primel novela escrita enteramenti en chipileñu es Al prim de Eduardo Montagner Anguiano, que trata a tentu delos origis dela colonia de Chipilo.
El inu de Chipilo está en italianu i lo compusu Humberto Orlansino en 1982.
Asturianu
Asturianu es una parabra que puei senifical:
Glúcidu
Los glúcidus, mal llamaus idratus de carbonu u carboidratus, son un tipu biomoléculas olgánicas. Químicamenti se definin cumu polialcolis con una hunción aldeidu i una hunción cetona i un númiru variabri d'átomus carbonu. Están holmaus pol carbonu (C), idrógenu (H) i ossígenu (O) i, a vezis, nitrógenu (N) açufri (S) i fósforu (P). Estus átomus se juntan pol mé dunus enlacis mu huertis deficis de rompel llamaus enlacis covalentis, i que quandu lo hazin liberan una gran cantiá d'enelgía, la quala es utlizá polos olganismus pa mantenel las sus huncionis vitalis.
Algotras denominacionis
La parabra "glúcidu" provién del griegu glykys, que senifica duci, pol tenel angunus esti sabol. La parabra "carboidratu" o "idratu de carbonu", vien da pol me de que muchus glúcidus (no tós) suelin respondel a la hórmula genérica Cn(H2O)n ("idratu" pol que H2O es la hórmula el áugua), ondi la letrina "n" es un númiru enteru (1, 2, 3...) que repressenta el númiru d'átomus. Esti últimu télminu está en decadéncia nel lenguagi científicu, huendu mayoritáriu el su usiu en tó lo referenti a la nutrición. Tamién se conoci a esti grupu sustáncias comu sacáridus, parabra derivá del griegu σάκχαρον, que senifica açuca.
Crassificación
Los glúcidus se deviin en divelsus tipus: monosacáridus, disacáridus y polisacáridus
Monosacáridus
Son las uniais monoméricas los glúcidus, es izil, las moléculas olgánicas pequeñas que combinás unas con otras holman moléculas olgánicas más grandis. Se crassifican atendiendu a várius critérius, comu el su númiru de carbonus, la quiraliá o que tengan un grupu cetu o aldeidu que, combinaus, dan lugal a destintus tipus monosacáridus. Los monosacáridus más simpris son los consideraus a partil de n=3, i se llaman triosas.
Se deviin en aldosas i en cetosas dependiendu de que tengan un grupu cetona o un grupu aldeidu. Sólu ái una de ca tipu, huendu el Gliceraldeidu la aldotriosa i la Diidroxiacetona la cetotriosa (enque dambus dos s'alcuentran holmandu un enlaci tipu éster con un fosfatu).
Charles Darwin
Charles Robert Darwin (12 hebreru de 1809 — 19 abril de 1882) hue un naturalista ingrés. Es mas famosu pola su prepuesta de la teoría la volucion por selecion natural. Esta teoría izi que tolas crassis d'organismus vivus ahorran ende un acestru común. Izi que la horma ena qu'essus balaguerus d'organismus muarun hue por selecion natural de la su horma física, unus s'adotun mejol que algotrus i prevalecin. Tamien izi que angunus organismus s'adatan mejol por mé las mutacionis (muacionis enos genis). Por mé que angunas deferéncias puein hazel a un organismu tenel mas déssitu, tendrá mas oportuniais pa sobrivivil i passará los sus genis a las huturas generacionis. Cualisquiel deferéncia que hiziera qu'el organismu tuvie-se menus posibiliais de sobrivivil, sedrá mas enteosu que trasmita la mutación i espenará aína.
Unión Polideportiva Plasencia
Unión Polideportiva Plasencia es un equipu de fubu d'España, de la ciá de Prasencia en Estremaúra. Ubu el su hundaeuru en 1945 i juega ena 3º Federación.
Charles Darwin
Caviló la su teoría por primel vezi en 1838. Pa los estoriaoris, no palró al tentu la su teoría porque estaba acagazau de que la henti no la peta-se, ya que la su teoría estaba a la escontra dangunas custionis religiosas. Assín que no lo espubricó nun libru hata 2008, deque ascuchó que algotru centíficu, Alfred Wallace, tuvu las mesmas ideas. Hucheó al su libru Al tentu el origin de las especiis por mé la Selecion Natural, o La preservacion de las raças favorecías ena runcha pola via. Tamien se huchea Los orígin de las especiis.
Juliu Cesa
Gayu Juliu Cesa (100-44 a. C.) hue un caudillu melital i políticu e la Repúbrica romana. La sus conquistas ena Gália estiendun el domiñu romanu hata el Oceanu Alánticu. Ena final la su via, runchó en una guerra civil cola fación conselvaora el senau romanu, cuyu miembru reprehentativu era Pompeyu. Dispués la perda los optimates, se gorvió ditaol (nel sintiu latinu el télminu) vitalíciu i escomienzó una seri de rehormas alministrativas i económicas en Roma. El su asesinatu nos idus de Marzu pol mé una banda e senaoris atoró el su trebahu i abrió caminu a una desenhestamientu políticu que vendrie a llegal a comuelgu na final la Repúbrica i encetu el Empériu romanu. Los hechus melitaris de Cesa son conocius polos sus própius relatus estóricus i polos de autoris cumu Suetóniu i Plutarcu.
Primerus añus
Cesa tuvió la su nacéncia en Roma, endrentu duna antígua família patrícius hucheá Iuliæ. La su arcendéncia, sigún la leyenda, chega hata Iulus, ihu el préncipi troyanu Enea i ñetu la diosa Venus. Ena cimera el su puel, Cesa encetó la costrución dun templu a Venus Genetrix en Roma, en reconocéncia la diosa familial. El su pairi era el omónimu Gayu Húliu Cesa i la su mairi una Aurélia la família Cottæ. Cuandu nuevu, Cesa vivió en Subura, el bárriu los emigrantis probis de Roma. Los Iulii Cæsarii, inque huerun aritucratas, nu eran ricus sigún los canun la aritucracia la epoca i pol esti mistériu ni el su pairi ni el su agüelu desempeñun cargus preminentis ena Repúbrica. La su tia patelna, Húlia, se casó con el talentosu heneral i rehormaol Gayu Máriu, derihenti la fación populista el senau, los populares, pol opusición a los optimatis, el bandu conselvaol. Pa los úrtimus dias la via e Máriu, las desputas entelnas entri las dos facionis iban chegau al devórciu. Nel 86 e. C., estrumpió la guerra civil, cuyu risurtau a lo largu hue la ditaura e Lúciu Cornéliu Sula. Cesa, pol sentimientu familial, andaba nel bandu e Máriu i pol esti mistériu Sula farató el matrimoñu el hovin Cesa cola iha e Lúciu Cornéliu Cina, Cornélia Cinila. Cesa desafió al ditaol i pol ellu ahuyi e Roma pa hadel el selvíciu melital en Ásia. Ena campaña e Cilícia, Cesa esmienzó a muestral la sus ececionalis dotis melitaris.
Dispués la muerti e Sula nel 78, Cesa regresa a Roma i esmienza la carrera cumu avogau en el foru i sobresal pola su brillanti oratória. La sus prencipalis vítimas sedrán los políticus corrutus i curpaus d’estorsión. Con el prefecionismu que sempri le caraiteridó, Cesa nu andaba contentu segu mesmu i aballó pa Roda, pa estuyal filusofia i retólica con el gramáticu Apolóniu Molu. Peru duranti el su viahi, el barcu hue entallau pol piratas que lo ratun. El su cautivériu conduraria una mihina mas dun mes.
Nel 69 e. C., Cornélia enfeneci en pariendu un chirivehi muertu i la su tia Húlia, viyua e Máriu, nu tardarie en moril. Cesa atestó en hadel un funeral púbricu pa dambas las dos con derechu a alabáncias. Las celemónias se convertirien en toa una pasirela e conotacionis políticas afavol la fegura e Máriu i precurandu hadel propaganda pa las elicionis que s’avidinaban pal cargu e cuestol.
Cursus honorum
Cesa hue lihiu cuestol pola Asamblea el Puebru nel 69 e. C., a los trenta añus, cumu aseñalaba el cursus honorum romanu. Nel sorteu consecuenti, se l’engarió el cargu la província la Ispánia Urteriol. Nel regresu a Roma, Cesa prosiguió la carrera cumu avogau hata sel lihiu edil nel 65 e. C. Pol mé desta pusición, Cesa precurarie empursal huegus memorabris que huesin escapás de opulal la su carrera política.
Alatrás del cargu d’edil, Cesa desempeñó el de pontifex maximus, que le suponia alivial las deudas qu’ahorraba. Nesti intri se comboó con una las ñetas el inimigu familial, Sula. La su nueva esposa se convertirie nuna las mas emportantis matronæ de Roma.
Nel 63 e. C., Cesa hue lihiu pretol i Cicerón consul na Asamble las Centúrias. Hue un añu especialmenti enteosu nu pa Cesa namás, sinu tamién pa Roma. Duranti el su consulau, Ciceró reveló una cospiración derihia pol Lúciu Sérhiu Catilina que conaquellaba el destroni los mahistraus eletus unta miembrus eminentis l’aristucracia romana. El risurtau hue la ehecución sin huíciu de cincu aristucratas, lo que comocionó a la socieá romana, pus nu s’estilaba ehecutal a ciaanus romanus sin enantis nu hormal enrevesinaus proceimientus huicialis.
Museus d'Identiá de l'Estremaúra
En l'Estremaúra se han creau una trasmallu de Museus d'Identiá y Centrus de Interpretación, estu es lugaris de interés local y comarcal que exponin y muestran los rasgus culturalis de la nuestra estoria y la nuestra cultura. Amus, son un tipu nuevu de museus de distintus temas y dan un caracter identitariu de l'estremaúra.
Poemus mental los siguientis museus de esti trasmallu
Alberto Iglesias
Alberto Iglesias Fernández-Berridi (San Sebastian, 1955) es un compositol de cine del Pais Vascu. Los añus 2007 i 2005 hue nominau a los Oscar polas piniclas The Kite Runner i The Constant Gardener.
Rei
Nalgunus paisis uropeus, asiáticus i africanus un rei es el hefi duna nación-estau, inque nalgunus otrus paisis africanus el rei puedi que namás lo sea duna tribu i esta por tantu non se correspondi con un estau. El sistema de goviernu encabezau porun monarca o rei se huchea monarquia.
Ogañazu, i tamién ugañoti nalgunas nacionis monárquicas dela actualidá, suelin atribuir-si al monarca pueris divinus, por lo cual es considrau l'elehiu o enviau de Dios pa gobernal. Ena Uropa occidental, los reyis an viviu siempri en grandis i luhosas costrucionis, prencipalmenti palácius i castillus, ondi goçaban de previlehius materialis.
Javier Navarrete
Javier Navarrete (Teruel, 1956), es un compositol español de cini. Tuvu la su nacéncia en Teruel en 1956. A los 19 añus se hue a Barcelona. Á colabutau enas dos piniclas de terrol de Guillermo del Toro relacionás cola Guerra Cevil, El espinazo del diablo i El laberinto del fauno. Con esta úrtima á siu nominau a los Prémius Goya i a los Oscars en 2006.
La Índia
Fogaril de la cevilización del Valli del Indu i region estórica polas rutas comelcialis i grandis empérius, el sucontinenti índiu s'á caraterizau pola su riqueza comelcial i cultural duranti muchu tiempu ena su larga estória. Cuatru grandis religionis tuvun nacéncia aquina: Induismu, Budismu, Jainismu i Sikhismu. Mentris qu'el Zorastrismu, Judaismu, Cristianismu e Islam llegun nel primel miléniu. Graualmenti hue anesioná pola Compañia Británica de La Índia duranti el sigru XVIII i colonizá pol Réinu Uniu dendi la metá el XIX, Índia se golvió una nacion moelna en 1947, endespues duna runcha pola endependéncia acaeciera i que se llamó resisténcia nu violenta.
La Índia es la 12ª economia mundial nel PEB (produtu enteriol brutu) i la trecera en pudel adquisitivu. Las rehormas económicas án vueltu al país nel segunderu ena lista los paisis con mayol crecimientu. Peru sigui sufriendu grandis nivelis de pobreza, fabetización, malnutrición i egración meyuambiental. Es una socieá prural religiosanenti, prurilüingi i murtiénica. Tamién tien una divelsa fauna i lugaris protegius.
Origin etimológicu
En 325 adC los griegus, con Alejandru Magnu al mandu, penetrarun nesa region i nombrarun-la Indo —parabra que provien del sánscritu sindhu («Tozu»)— al río i, por estension, Índia a la península. Los indús llaman a su país Bhárat por el mitológicu rei sabiu Bharát.
Geografia
El territóriu de La Índia constitui la mayol parti del subcontinenti índiu, assitiau ena placa índia, ena Ásia meridional. Los estaus indius del norti i del noroesti están parcialmenti assitiaus nel Imalaya.
EL territóriu índiu está holmau pol Imalaya nel estremu norti i noroesti, pola planície Indu-Ganges al norti, al noroesti i al esti, i pol planaltu del Decán nel centru. El Decán está flanqueau por dos sierras: el Gates Ociental i el Oriental.
La Índia cuenta con deversus grandis tozus, comu el Ganges, el ríu Bramaputra, el tozu Yamuna, el Godavari, Kaveri, Narmada i o Krishna. El país tien tres archipíelagus: Laquedivas, las islas Andamán i Nocobar i las Sundarbans, nel delta del Gangis.
Organización territorial
La devisión almenistrativa de La Índia consisti en:
6 Territórios de la Union
A. Ilas Andamán i Nicobar
B. Chandigarh
C. Dadra i Nagar Haveli
D. Damán i Diu
E. Lakshadweep
Territorio de la capital nacional
F. Delhi
Estoria
La cevilización del Valli del Indu, surgiu nel sigru XXXII enantis de Cristu, i llegó a cotas senificativas de desarrollu, a partil del sigru XXV e.c. Le sigió la cevilizacion Védica, que hue la primeriza cevilizacion avançá i el primel registru estóricu nel usu del metal. El origin de los indu-arianus es un assuntu controvetiu.
La mayol parti de los estuyosus acredita nalgún tipu de posibiliá d'emigración indu-ariana, sigún la cual los arianus, un pueblu semi-nómada posiblementi de l'Ásia Central o tal vezi del norti Irán, abrian emigrau pal noroesti del continenti entri 2000 i 1500 e.c. La naturaleza de tal emigración, el sítiu d'origin, i hata mesmu la su propria existéncia de los arianus como pueblu destintu, están huertimenti porfiaus. La fusion de la cultura védica conas culturas dravídicas qu'eran anterioris aparentimenti resultó ena cultura índia crásica. Las nacéncias de Mahavira i de Buda nel sigru VI e.c. marcan el escomiençu de la fasi mejol registrá de la estória indiana. Duranti los 1500 añus a seguil, la Índia produju la su cevilizacion crásica i, sigún angunus estoriaoris, la mayol economia del mundu antíguu entri los sigrus I i XV d.C. al controlal entri un térciu i un cuartu de la riqueza mundial hata la época mongol, endespues declinó agilamenti duranti el domíniu británicu. A las incursionis de los ejércitus árabis i centru-asiáticus enus sigrus VIII i XIII siguirun las de comerciaoris d'Uropa, a partil del final del sigru XV. La Compañia Ingresa de las Índias Ocientalis hue hundá en 1600 i emprencipió, dendi 1757, la colonizacion de partis de La Índia. En 1858, endespues de ganal a la confederecion Sique nel Pubjab en 1849, la corona británica asumió el control pulíticu de cuasi tol continenti. Ubun tropas índias nel ejércitu británicu, las cualis desempeñarun un papel vital en dambas guerras mundialis. La resiténcia non violenta al colonialismu británicu encabeçá por Mahatma Gandhi, Vallabhbhai Patel i Jawaharlal Nehru, llevó a la endependéncia frenti al Réinu Uniu en 1947. El sucontinenti hue repartiu entri la República de La Índia, secular i democrática i la República Islámica de Paquistán. Comu resultau duna guerra entri los dos paisis en 1971, el Paquistán Oriental se hizu endependienti conel nombri de Bangladesh. Nel sigru XXI, la Índia obtuvu muchus avancis ena envestigacion assin comu envirtiu muchu en producion i el su desarrollu económicu, constituyendu ogañoti la mayol democrácia del mundu, con una puebración de mas de 1000 millonis de pressonas i es tamien la cuarta economia mundial.
Cántabru
Cántabru es una parabra que puei senifical:
Quintana dela Serena
Quintana dela Serena es un monicipiu dela provincia de Badajós, ena comunidá autónoma d'Estremaúra (España)
Almeria
Almeria es la capital la província d'Almeria, assitiá ena comuniá autúnoma d'Andaluzia. Tien 194.203 abitantis.
Quintana dela Serena
Assitiamientu
S'alcuentra assitiá ena comarca La Serena, al suloesti la provincia Badajós, sobri un batulitu graníticu, i los sus únicus acientis geográficus sonin las sierras de Agalla i el Arroçau, sierra los Vuelus i sierra el Recorvu. Las hesas d'alcinas costituyin unu los prencipalis comeerus de gurullas qu'ibielnan ena Serena
Frora
Una las sus peculiariais prencipalis es la puebración del heraniu Erodium mouretii enos canchus cuarcíticus e la finca San José, ena mesma cueva ondi s'alcuentran las pinturas rupestris el calcolíticu. El paisahi lo conhorman llanuras pseuduestepáricas, es izil, grandis pastiçalis enos qualis las gramínias son las yerbas predominantis.
Estoria
Los primerus datus que palran de presencia umana en Quintana dela Serena están decumentaus enas pinturas esquemáticas de San José, ena finca omónima, assitiás cronológicamenti nel calcolíticu. Estas pinturas se relacionan colturalmenti con otrus exemprus qu'aparecin ena comarca de La Serena assina comu en gran parti d'Estremaúra.
Tabitha St. Germain
Tabitha St. Germain (11 agostu de 1976) es una atrís.
Quintana dela Serena
Economia
Se basa, prencipalmenti ena esprotación de las canteras de granitu i las ativiais agroganaeras.
Coltura
Entri los monumentus más destacaus de Quintana de La Serena poemus mental:
Fiestas localis
miniaturadeimagen|Juevis de Compairi
Alfa
La alfa [ˈalɸa] es la primel letra el alfabetu griegu.
La mayúscula es A i la menúscula α. El su nombri en griegu antíguu hue ἄλφα [ɑ́ʟpha], griegu moernu άλφα [ˈalfa] i latín alpha [ˈɑʟfa]. Procei de la primel letra el alfabetu feníciu aleph, que senifica «güe».
En griegu antíguu se gastava esta letra conos valoris de /aː/ i /a/: σῶμᾰ [sɔ́ːma], ἡμέρᾱ [hɛːˈmera].
En griegu moernu representa el únicu fonema vocálicu /a/, acetu nel ditongu αι, prenunciau [e]: ελπίδα [elˈpiða], μπαμπάς [baˈbas], απόψε [aˈpopse].
La A el alfabetu latinu provién de la alfa griega. Otrus alfabetus cumu el cotu, el góticu u el cirílicu emprean el mesmu tipu griegu A.
Ena numeración griega la alfa marca la uniá (α´) i el millal (,α).
Prometeu
Ena mitología griega, Prometeu [pɾomeˈtew] (en griegu Προμεθεύς [promeˈthews] «"previsión") hue unu los sieti Titanis, criaol i amanti dela umanidá.
Parentescu
Prometeu hue iju de Japetu (sigún algotras versionis del giganti Uromidonti) i la nimfa Climena. Los sus ermanus huerun Epimeteu, Alanti i Menéciu. Hue pairi de Ducalion junta Celenu.
Engañiju a Zeus
En estuviendu nuna quimera por qué cachus del toru sacrificau pretenecían alos diosis i qué a los ombris, Prometeu hue llamau comu álbitru. Assinque solló i ataraçó un toru, cuya piel cosió hiziendu dos bolsas. Nuna dellas entró la carni, incultá embaxu'l estómagu, i n'otra'l rebotallu conos güesus i la grassa. Quandu Zeus hue a eligil entre dambas las dos bolsas, reparandu nel pelitasqui, se queó cona bolsa que tenía las escarpícias. Endinau con Prometeu, qu'endispués de entruchilá-li s’estava riyendu, lo castigó, privandu alos ombris del huegu.
Robu del huegu del Olimpu
Endispués de castigal Zeus alos ombris a que comieran la carni crúa, Prometeu ruegó a Atenea que le dexara entral-si nel Olimpu a escondichas. Endrentu prendió un fachu alampandu un cachu de carbón que pusu nel güecu'l tallu dun cañiherru grandi, que por ardel despacinu era mu acorríu alos ombris pa calental-si i alumbral-si.
Encaenamientu de Prometeu
Comu castigu, Zeu smandó a Efestu crial una mujel de barru, Pandora. Esti sel hue entriegau a Epimeteu comu dáiva. No estanti, Prometeu anteriol le dio'l avisiju. L'ermanu despreció ala mujel i Zeus, mu enhuscau, mandó que encaenaran a Prometeu enas montañas del Cáucasu. Pallí, el bienhechol dela umaniá hue condenau a qu’un butri l’esgarrara el su hígau de día, golviendu-li a crecel de nochi. Es soná ena literatura griega l’obra d’Esquilu, Prometeu encaenau.
Liberaeru
Angunas versionis hazin comu liberaol a Eracli, quien, en viajandu pal Jardín delas Espéridis, hondeó una frecha pal butri. Zeus no quixu castigal otra vezi a Prometeu por sel su iju Eracli quien lo salvó.
Relación con otras colturas
Prometeu atija con el dios babiloniu Ea, criaol dun superombri cona sangri de Kingu, a la escontra d'Aruru, que bichó un ombri barru. Prometeu tien relación cona palabra sáscrita pramantha «esvástica», símbolu del sol quandu está canteau pa la derecha en muchas colturas.
Tierra de Badajós
La Tierra de Badajós [ˈtjera e bɑːˈɦo] es una comarca estremeña pretenecienti a la Província de Badajós. Tien por capital la ciá de Badajós.
La comarca tien una destension de 2.788,25 km2 i una densiá puebracional de 63,43 ab/km2, cifra relativamenti alta por mol de sel Badajós el prencipal núcliu puebracional, la ciá estremeña mas populosa.
Sítiu
La Tierra de Badajós acupa la parti norociental de la provincia pacensi, destendiendu los sus arrayus pal norti, segundandu conas comarcas de Alcántara - Taju - Salol - Almonti i Caçris, a salienti con Tierra de Méria - Vegas Bajas, al sul conos Chanus d’Olivença i Tierra de Barrus i a ponienti con Portugal.
Costitucion
La comarca de Tierra de Badajós está conpuesta por dies monicípius i várias peanias.
Monicípius
.
Peanias
La huerça d’ellas son dependientis de la ciá de Badajós. De La Coosera son dependientis seis caserius rayanus: Bacocu, El Marcu, La Rabaza, La Tojera, La Varsi, La Vega.
Tabras de Daimiel
El parqui nacional de Las Tabras de Daimiel (oficialmenti en castillanu: Las Tablas de Daimiel) es un parqui nacional assitiau nel términu monicipal de Daimiel i una pequeña parti e Villarubia de los Ojos, ena província e Ciá Rial, Castilla-La Mancha (España).
Estória i caraterísticas
Decrarau Parqui Nacional en 1973, Las Tabras son el úrtimu representanti dun ecosistema llamau tabras fluvialis, hormás polas crecias los rius enos sus tramus meyus, favorecius pol fenómenus de semiendorreismu i pola farta e desnivelis.
La superfici el parqui es de 1.928 etárias. Cuenta con unus umealis hormaus a partil de la confluencia el Guadiana i el su afluenti Cigüela, i es unu los ecosistemas acuáticus mas emportantis d'España ebiu a la fauna i frora qu´abitan en ella. Tamién es emportanti pol el gran númeru d'avis migratorias que pasan pola zona, cumu los ánais i los ánsaris.
Las Tabras de Daimiel puein consieralsi, endrentu duna crasificación idrulóhica-estrutural de los umealis, cumu un "idrumeal de recargación"; en toria, con disposición plurianual d´augua superficial, que recarga costantimenti el acuíferu infrayacenti. Inque enus tiempus atualis, a vezis se paci mas a un "igrumeal", de recargación temporal.
Fauna i frora
Ena fauna migraora sobresali la garza imperial huntu cola garceta, la gurulla, el martineti, el avetoru, el patu colorau, el patu cuchara, el ánai silboni i el rabudu, la cerceta, el alcotanti, el azulón, la cibueñuela, el buitrón, el bigotú, etc.
Ena fauna seentaria cabi cital al cangrehu e riu, que hue antañu mu abundanti i emportanti huenti d'ingresus palas familias de Daimiel, oi casi estinguiu pol estas auguas. Tras la introución nellas el gran predaol que es el luciu, el barbu i la carpa s'alcuentran tamién en peligru. Merecin mención igualmenti el aguiluchu laguneru, la focha, la polla d´augua, el ánai rial i el frisu, el martín pescaol i, inclusu, la liebri i el habalí.
En cuantu a la frora, los dos aspetus mss sobresalientis son los densus marhalis de carrizu, cuya profileración huera favorecia polas auguas del Guadiana, i la rica vehetación palustri que costituyi la pasiega, especi vivificá polas auguas el Cigüela.
Lugu
Lugu (Lugo [ˈluɣʊ] en gallegu) es la capital la província omónima ena comuniá autónoma de Galícia. Está assitiá al noroesti la península ibérica. Nel añu 2000 hue nombrá Patrimoñu la Umaniá.
Es la cuarta ciá la comuniá, alatrás de La Coruña, Vigu i Orensi.
Afro Celt Sound System
Afro Celt Sound System es un grupu musical que fusiona la música dance i eletrónica en heneral con rismus celtas i africanus. Hue holmau pol quitarrista i proutol Simon Emmerson, i es consierau un "supelgrupu" de músicas del mundu, con albundosas colaboracionis enos sus álbumis.
Lo sus discus án siu publicaus pol sellu Peter Gabriel Realworld Records i es el grupu que más ventas acarreó pal sellu, endispués del própiu Gabriel. Se hizun famosus polas sus atuacionis en vivu nel festival WOMAD. Firmarun un contratu con Realworld Records pol cincu álbumis, contratu qu'acabihó con el discu Anatomic.
Rembrandt
Rembrandt van Rijn hue un famosu pintol i artista neerlandés.
Tuvu nacéncia el 15 júliu de 1606, en Leinden. En 1631 hue a vivil a Ámsterdam, ya que albonda genti d'allí via oyiu al tentu él debiu a la su fama. Combó una mujel llamá Saskia van Uylenberg. Tuvun quatru zagalis, pero tres espenarun aína. Endespues que Saskia espenara, Rembrandt vivió con una mujel llamá Hendrickje Stoffels, la cual era la su sirvienti, i tuvun una zagala llamá Cornelia. Rembrandt espenó en Amsterdam el 4 outubri de 1669.
Rembrandt pintó abondus cuairus famosus. Angunus d'ellus son mu grandis i algotrus mu escurus i ahuncaus. Era tan güen pintol, que abondus d'estus cuairus hazin que la henti se sienti cumu si tomaran parti eno que está acaeciendu. Los cuairus de Rembrandt puein sel vistus en famosas galerías d'arti por tol mundu.
Serragatinu
Serragatinu es una parabra que puei senifical:
Nanopartícula
Una nanopartícula (nanopolvu, nanoracimu, o nanocristal) es una partícula microscópica con polo menus una dimensión menor que 100 nm. Actualmenti las nanopartículas son un área d'intensa investigación centífica, debíu a una amplia variedá d'aplicacionis potencialis en los campus e bioméicus, óticus, y electrónicus. Las partículas están calificás pol su diámetru. Las partículas ultrafinas son las mesmas que las nanopartículas enti 1 y 100 nanómetrus en tamaño. Las partículas gruesas cubren un rangu d'enti 2,500 y 10,000 nanómetrus. Las partículas finas están enti los 100 y 2,500 nanómetrus.
La investigación de nanopartículas es actualmenti un área d'intensu interés centíficu debíu al su potencial en aplicacionis bioméicas, ópticas y electrónicas.
Propiedadis
Las nanopartículas posein frecuentementi propiedadis ópticas inesperás en tantu sean suficientementi pequeñas a confinal los sus electronis y producil efectus cuánticus. Por ejemplu, nanopartículas d'oru aparecin e color roju oscuru en solución. Las nanopartículas d'oru amarillu y silicón gris son rojus. Las nanopartículas d'oru ebullin en temperaturas más bajas (~300 °C pa 2.5 nm) que las losas d'oru (1064 °C); L'absorción e radiación solar es mayor en los materialis compuestus e nanopartículas qu'en las sus capas finas e varias capas del material. En las aplicacionis e nirgía solar fotovoltaica y solar termales, controlandu el tamaño, forma y material las partículas, haziendu posibli el control e la absorción solar.
Otra propiedá dependienti del su tamañu es el confinamientu cuánticu de partículas semiconductoras, la resonancia en el plasmón superficial en algunas partículas e metalis y superparamagnetismu en materialis magnéticus. Lo cual es irónicu es que los cambius en propiedadis físicas no son deseablis. Los materialis ferromagnéticus que son más pequeñus que 10 nm puén cambial la su direzión e magnetización usandu la nirgía termal e la temperatura ambienti, provocandu que no sean almacenablis.
Las suspensionis e nanopartículas son posiblis puestu que la interazión e la superfici la partícula con el solventi es suficientementi huerti pa superal las diferencias e densidá, lo cual e otra manera resultaría en un material hundiéndosi o flotandu en un líquidu.
El radiu del volumin del área de superfici las nanopartículas provein una tremenda huerza que conduci a la difusión, especialmenti en temperaturas elevás. La sinterización pué llevalsi a cabo en temperaturas más bajas, en escalas e tiempus más cortus pa partículas más largas. En teoría, estu no afecta la densidá del productu final, manqui dificultadis con el fluju y la tendencia las nanopartículas a aglomeralsi lo complica. Por otra parti, las nanopartículas án resultau presental propiedadis adicionalis a varius productus del día a día. Por ejemplu, la presencia las nanopartículas del dióssidu de titaniu imparti lo que se conoci comu'l efectu d'autolimpieza, y el tamañu siendu d'un nano-rangu, las partículas no puen sel observás. S'á encontrau que las partículas del óssidu de zinc tien propiedadis pa bloqueal rayus ultravioleta, comparau con el su sustitutu de granel. Esta es una las razonis polas cualis s'estila usal en la preparación e protectoris solaris, y es completamenti fotoestabli.
Cuandu s'incorporan nanopartículas e arcilla en matricis e polímerus, incrementa el refuerzu, produciendu plásticus más huertis, verificablis por una temperatura de transición vítrea más arta y otrus exámenis e propiedadis mecánicas. Estas nanopartículas son dolorías, e impartin las sus propiedadis al polímeru. Las nanopartículas s'án aunau a fibras textilis pa crial ropa inteligenti y huncional.
Las partículas metálicas, dieléctricas y semiconductoras án síu formás, asín comu estructuras híbridas (nanopartículas core-shell). Las nanopartículas hechas de material semiconductor puen tamién sel etiquetás comu puntus cuánticus si son suficientementi pequeñas (10 nm aprox.) pa que la cuantificación e la nirgía eléctrica ocurra. Ichas nanopartículas s'estilan en aplicacionis bioméicas comu acarreaoris e medicamentos y agentis d'imagen.
Nanopartículas suavis y semi-sólidas s'án manufacturau. Un prototipu de nanopartícula de naturaleza semi-sólida es el liposoma. Varius tipus e liposomas s'estilan actualmenti clínicamenti comu sistemas e entrega pa medicamentus y vacunas contra el cancru.
Nanopartículas con una mitá hidrofilica y la otra mitá homofóbica se les nombra partículas Janus y son particularmenti efectivas pa estabilizal emulsionis. Puen acomodalsi por sí solas en interfacis e áugua/aceiti y actúan comu surfactantis sólidus.
Igualmenti, s'án identificau argunus tipus e nanopartículas con propiedadis antioxidantis.
Beta
La beta [ˈbeta] es la segunda letra el alfabetu griegu.
Su nombri en griegu antíguu era βῆτα [bɛ̄ːta] i en moernu es βήτα ['vita].
Procei del alfabetu feníciu bēth, que senifica «casa».
La mayúscula es Β i la menúscula β. La B el alfabetu latinu rescrei de la mayúscula griega.
En griegu antíguu representava el fonema oclusivu bilabial sonoru /b/.En griegu moernu representa el fonema labiodental fricativu sonoru /v/. Comu numeral, la letra β representa al 2 (β´) i al 2000 (,β).
Javier Feijóo
Javier Feijóo (Badajós, 1960), pueta y escribiol en castúo. Comprometíu con la defensa de la coltura estremeña y el su palral castúo.
Repión
El repión es un hugueti hormau pol un cuerpu esféricu i una cuérdiga. Arrebuhandu la cuérdiga alreol el repión i hundeándu huertimenti dunu los sus estremus mentris se suerta el repión, se consigui qu'el repión repii sobri la su punta, queandu viru i repiandu nel suelu. A lo largu la estória el su usu á diu variandu dendi simpri huegu e chirivis, hata istrumentu pa práticas d'adevináncia i chamanismu.
Calru I d'España
Carlos d'Áustria, o Habsburgu (Ganti, 24 hebreru de 1500 – Monasteriu de Yusti, 21 setiembri de 1558) hue Rei d'España con el nombri de Carlos I (1516 -1556), el primel que unió ena su pressona las coronas de Castilla, Aragón i Navarra, i Emperaol del Sacru Empériu Romanu Germánicu como Carlos V (1520-1558), llamau César, el César Carlos o La Su Majestá Cesárea.
Javier Feijóo
Mandó a la estampa el su primel librinu De la corteza de la Encina en 1998, con una güena acogía de la genti, endi entoncis ha subíu muchas vedis a escenarius en recitalis puéticus y comu actol de teatru, recitandu las sus propias obras y las de otrus autoris estremeñus. Endispués publicó su segundu libru de puemas ''!Asina! Sentimientos en castúo''. Otras publicacionis son: “Ocurrencias” (2002); y las obras de teatru La pera (2006) y Verbo Extremeño (2007). En 2010, con la Compañía Espantaperros Teatro, lleva a cabu el estreno de Las brujas, de Luis Chamizo, en Guareña, emprencipiandu una gira que lleva más de 30 representacionis por toa la Extremaúra y tamién en Sevilla, Madrid, Barcelona y Valencia.
Calru I d'España
Iju de Juana I de Castilla i Felipe el Hermoso, i ñetu por via paterna de Maximilianu I d'Áustria (Habsburgu) i María de Borgoña (de quienis eredó los Paisis Bajus, los territorius austríacus i derechu al tronu emperial) i por vía materna de los Reis Católicus, de quienis eredó Castilla, Navarra, las Islas Canárias, las Indias, Nápoli, Sicilia i Aragón.
Javier Feijóo
Atijus p'ahuera
http://castuamente.blogspot.com.es/
Hong Kong
Hong Kong es una región alministrativa especial el sul de China holmá pol una península i angunas islas, assitiá ena costa sul el Mari la China Meridional, nel Delta el Rio Perla, junta las ciais de Cantón i Macau. Ata el 1 de júliu de 1997 hue colónia el Réinu Uniu.
Pedro Passos Coelho
Pedro Manuel Mamede Passos Coelho (Coimbra, 24 júliu de 1964) es un políticu portugués, antiguu lídel del Partiu Social Demócrata i primel menistru de Portugal, dispués de vencel enas elecionis legislativas de 2011 hata 2015. El su sucessol hue el socialista António Costa.